Кадр з відэа. На відэароліку бачна, як на запраўку прыязджае Volkswagen, а следам за ім — міліцэйскі аўтамабіль з уключанай светлавой і гукавой сігналізацыяй. Калі абедзве машыны спыняюцца, супрацоўнік у форме падбягае да легкавушкі і спрабуе адчыніць заблакаваную дзверку кіроўцы. Пасля няўдалай спробы ён проста разбівае шыбу і выцягвае кіроўцу праз акно. У той самы час яго напарнік выцягвае з аўтамабіля пасажыра і ўкладвае на асфальт. Пасля гэтага міліцыянт чапляе на кіроўцу кайданкі і просіць супрацоўнікаў АЗС націснуць трывожную кнопку.